شەفەق نیوز/ سەرچەوەیگ لە هاتووچو راپەڕین لە هەرێم کوردستان، ئمڕوو جمعە، خەوەردا ک لە رووداویگ هاتووچو لە نزیک ئاوای کڵاوسوران لەبان ری رانیە - دۆکان لەناوبەین دوو ماشین داڵگ و باوگیگ گیانیان لەدەس دان و دوو مناڵەگەیان زەخمدار بوین.
عەلی عەبدولڵا قسەکەر وەناو هاتووچو راپەڕین ئەرا رووژنامەنووسەیل وت: لە رووداویگ هاتووچو لەبان ری قەمتەران لە نزیک ئاوای کانی ماران دوو ماشین یەکیگ لە مارکەی نیسان و ئەواکە بارهەڵگر بوی، بویە هووکار کوشیان داڵگ و باوگیگ لەناو نیسانەگە، و زەخمداربوین دوو مناڵیان.
وتیش؛ یەکیگ لە مناڵەیل زەخمەگەی سەختە و ئەواکە خاسترە.
